**Aktiv Dødshjælp**

**Endelig gruppe:**

XXX og XXX

**Endeligt delemne:**

Aktiv dødshjælp

**Emnebegrundelse**

Vi har valgt emnet Aktiv Dødshjælp, fordi vi synes, det er et spændende emne, som rummer et stort etisk dilemma; Er det i orden at tage livet af et andet menneske, som lider og gerne selv vil dø? Og kan den lidende tillade sig at pålægge andre det ansvar?

Vi undrer os over, hvorfor passiv dødshjælp er lovligt i Danmark når aktiv dødshjælp ikke er det. Derfor vil vi redegøre for forskellene mellem passiv og aktiv dødshjælp og undersøge forholdene og meningerne omkring dem.

Ud over det, er vi også interesserede i at finde ud af, hvorfor det i visse lande er tilladt med aktiv dødshjælp, og derfor vil vi gerne se på emnet fra en religiøs og samfundsmæssig synsvinkel.

Aktiv dødshjælp er et aktuelt og væsentligt emne for os, da vi har forbindelse til en, som har stået i en situation, hvor beslutningen om Aktiv Dødshjælp var en realitet.

Derfor er det vigtigt for os, at finde ud af de negative og positive sider, sagen dækker over, så vi efter forløbet ville kunne være i stand til at bedømme, om vi er for eller imod.

I Danmark har vi en lovgivning, der gør det ulovligt at modtage aktiv dødshjælp, og vi vil derfor gerne kunne vurdere, om vi er enige med den lovgivning og finde ud af, hvilke motiver den bygger på. På den baggrund vil vi også gerne blive klogere på, om det overhovedet ville være det værd at indføre Aktiv Dødshjælp, og hvilke konsekvenser en lovliggørelse ville have for samfundet og for den enkelte.

**Problemstilling:**  
Vi vil redegøre for hvad aktiv dødshjælp er, og komme ind på de etiske dilemmaer omkring det både fra en religiøs og en samfundsmæssig synsvinkel. Vi vil beskrive forskellen mellem passiv og aktiv dødshjælp og undersøge, hvorfor vi i Danmark har forskel i lovgivningen omkring dem. Vi vil finde ud af, hvorfor det i visse lande er tilladt med aktiv dødshjælp og herefter analysere, hvilke konsekvenser en lovliggørelse af aktiv dødshjælp kan have for samfundet og for den enkelte. Vi vil diskutere, om der skal være en lovliggørelse af aktiv dødshjælp vha. en problematisering af emnet og vurdere, om det ville være værd at indføre.

**Problemstillinger:**  
  
Hvad er aktiv dødshjælp?

Hvordan fungerer aktiv dødshjælp?

Hvad er de etiske dilemmaer omkring aktiv dødshjælp?

Hvad er passiv dødshjælp?

Hvordan fungerer passiv dødshjælp?

Hvad er forskellen mellem aktiv og passiv dødshjælp?

Hvorfor er der forskel omkring lovgivningen af aktiv og passiv dødshjælp?

Hvordan er lovgivningen om aktiv og passiv dødshjælp i udlandet?

Hvorfor er aktiv dødshjælp lovligt i visse lande?

Hvad mener religionerne om aktiv dødshjælp?

Hvad mener det etiske råd om aktiv dødshjælp

Hvilke positive og negative sider dækker aktiv dødshjælp over?

Hvilke konsekvenser kan en lovliggørelse af aktiv dødshjælp have for samfundet og for den enkelte

Skal aktiv dødshjælp være lovligt?

Ville det være værd at indføre?

**Produktbeskrivelse:**

Inden vi går i gang med fremlæggelsen vil vi først spørge ud i klassen, hvem der er for og imod Aktiv Dødshjælp og hvem som er i tvivl (markeres med håndsopretning). Bagefter tegner vi fordelingen ind i et søljediagram, for at vise fordelingen billedligt.

Efter fremlæggelsen bliver hele klassen delt op i par, hvert par får et pilleglas med en hvid og en farvet pille. Parret bliver delt op som læge og patient. Inden vi går i gang medselve produktet, vil vi fortælle denne lille introduktion:

*Det kan godt være at I lige nu tænker over aktiv dødshjælp, og om det skal være lovligt eller ej. Men når i så kommer hjem, vil i højst sandsynligt glemme det og tænke på noget andet. Det er sådan med os mennesker at døden er et tabu, og det er noget vi helst ikke vil snakke om eller tænke på, fordi vi tænker at det er noget der ligger langt ude i fremtiden. Men vi vil tvinge jer til at forholde jer til det!*

Derefter fortæller vi denne historie til lægen:

*Vedkommende der sidder over for dig, er din patient. Din patient er 52 år gammel og lider af sclerose, som er en sygdom der langsomt lammer den syge og også kan føre til hukommelsestab. Din patient har en viden om at vedkommende kun har et år tilbage. Vedkommende er begyndt at miste evnen til at gribe fat om ting og går dårligt, hvilket er meget hårdt for personen fordi det er vigtigt for din patient at være selvstændig og gøre tingene selv. Som en følgevirkning af sin sygdom, er din patient også begyndt at glemme vigtige sammenhænge og oplevelser, hvilket fører til frustrationer. Din patient vil egentlig bare gerne have en værdig død, inden sygdommen dræber vedkommendes identitet. Din patient, dig og patientens familie har drøftet sagen længe, for din patient vil have aktiv dødshjælp, men patientens 2 døtre er uenige i at aktiv dødshjælp er det rigtige valg. Den ene datter er uddannet psykolog, og tror på at hun kan hjælpe din patient. Samtidig er hun usikker på om hun kan stole på lægernes påstand om, at din patient kun har 1 år tilbage. Det kunne også være at der blev opfundet en livsforlængende kur mod sclerose om et halvt år? Derfor beder de to døtre dig om ikke at udføre aktiv dødshjælp, mens din patients søn og ægtefælle støtter patienten i situationen. Sønnen er selvfølgelig ked af at miste din patient, men han har altså også selv et liv og har ikke tid til at hjælpe patienten hele tiden. Sønnen og ægtefælden kan godt forstå patientens motiver og beder dig om hjælp. Hvad gør du?*

Nu skal lægen i parret tage stilling til om den syge skal have aktiv dødshjælp. Det gør han ved enten at give den hvide pille (den neutrale pille) eller den farvede pille (dødspillen). Til sidst markeres med håndsoprækning hvilke ”læger”, der havde givet dødspillen, og hvilke læger der havde givet den neutrale pille. Patienterne markerer med håndsoprækning, hvilken pille de selv ville have valgt, hvis de stod i situationen som uhelbredeligt syge, og hvis aktiv dødshjælp var en aktualitet.

Resultaterne tegner vi ind i endnu et søjlediagram, magen til det vi lavede i starten af fremlæggelsen. Herefter vil vi sammenligne de to diagrammer, og se hvad forskellen er når man tvinger folk til at tage stilling. Her vil vi også evt. spørge, om der er nogen der har skiftet mening?

**Litteraturliste:**

*Bøger/artikel:*

Hjælp mig - aktiv dødshjælp af Svend Lings, forlaget Turbine 2014.

Dagens verden - dødshjælp af Clive Gifford, forlaget Bogfabrikken 2004.

Manifest: Ja til aktiv livshjælp - nej til aktiv dødshjælp (17 nov. 2014)

*Links:*

Livogdoed.dk

Etiskraad.dk

Politikken.dk

Scleroseforeningen.dk

Denstoredanske.dk

*Dokumentarer/film:*

Stille Hjerte af Billie August

Dr2 undersøger: En værdig død?

Debatten der ikke vil dø - en film om aktiv dødshjælp